Temeljem članka 18. Statuta Općine Jelenje Poslovnika o radu Općinskog vijeća Općine Jelenje (Službene novine Primorsko-goranske županije br. 33/09, 13/13, 6/16, 17/17 i Službene novine Općine Jelenje br. 5/18, 11/18, 6/20, 5/39, 5/43) Općinsko vijeće Općine Jelenje na 11. sjednici održanoj dana 15.12.2022. donosi

**O D L U K U**

**o visini paušalnog poreza po krevetu na području općine Jelenje za 2023. godinu**

**Članak 1.**

Ovom Odlukom utvrđuje se visina paušalnog poreza na dohodak po krevetu u sobama, apartmanima i kućama za odmor koje se nalaze na području općine Jelenje, za 2023. godinu.

**Članak 2.**

Visina paušalnog poreza iz članka 1. ove Odluke određuje se prema naseljima.

Visina paušalnog poreza po krevetu za naselje Dražice i Podhum iznosi 34 EURA.

Visina paušalnog poreza po krevetu za naselja Baštijani, Brnelići, Drastin, Jelenje, Kukuljani, Lopača, Lubarska, Lukeži, Martinovo Selo, Milaši, Podkilavac, Ratulje, Trnovica, Valići i Zoretiće iznosi 24 EURA po krevetu.

**Članak 3.**

Obveznik poreza iz članka 2. Odluke je fizička osoba-građanin, iznajmljivač odnosno nositelj ili član obiteljsko poljoprivrednog gospodarstva kojem je na temelju rješenja odobreno pružanje ugostiteljskih usluga u domaćinstvu ili poljoprivrednom gospodarstvu, a nisu po djelatnosti obveznici poreza na dodanu vrijednost, pod uvjetom da:

1. Organiziraju smještaj u sobi, apartmanu i kući za odmor do najviše 10 soba, odnosno 20 kreveta i / ili
2. Organiziraju smještaj u kampu organiziranom zemljištu, s ukupno najviše 10 smještajnih jedinca odnosno za 30 gostiju istodobno.

**Članak 4.**

Godišnji paušalni dohodak utvrđuje se poreznim rješenjem.

Rješenje iz stavka 1. donosi nadležna ispostava ureda Porezne uprave za PGŽ.

**Članak 5.**

Godišnji paušalni porez na dohodak plaća se tromjesečno, do kraja svakog tromjesečja, u visini ¼ godišnjeg paušalnog poreza na dohodak.

**Članak 6.**

Ova Odluka stupa na snagu osmog dana od dana objave u „Službenim novinama Općine Jelenje“.

KLASA: 024-02/22-01/11

URBROJ:2170-20-01-22-13

U Dražicama 15.12.2022.

 OPĆINSKO VIJEĆE OPĆINE JELENJE

 PREDSJEDNICA

 Izabela Nemaz